Claire Bretécher
D'Claire Bretécher, gebuer de 17. Abrëll 1940 zu Nantes, a gestuerwen den 11. Februar 2020 zu Paräis, war eng franséisch Comic-Zeechnerin an Auteurin.

Liewen 
D'Claire Bretécher huet hir Carrière als Comiczeechnerin 1963 mat enger Zesummenaarbecht mam René Goscinny ugefaangen. Vun 1965 bis 1966 huet si fir d'Comic-Zäitschrëft Tintin geschafft. 1969 koum Cellulite eng éischt Kéier an der Comic-Zäitschrëft Pilote eraus.

Vun der Mëtt vun den 1970er Joren un huet se hir Serie Les frustrés am Le Nouvel Observateur publizéiert. Vun 1988 un huet si Geschichten ëm d'Haaptfigur Agrippine gemoolt a geschriwwen.

1972 huet si mam Marcel Gotlib an dem Nikita Mandryka d'Zäitschrëft L'Écho des savannes gegrënnt, déi de Wee fräigemaach huet fir méi eng erwuesse Bande dessinée.

1982 huet si um Festival International de la Bande Dessinée d'Angoulême de Grand Prix de la Ville d'Angoulême gewonnen. 2016 gouf si um Comic-Salon Erlangen mam Max-und-Moritz-Preis ausgezeechent.

Wierk a Stil 
Hir meescht weiblech Figure setze sech mat de gesellschaftlechen Alldagsproblemer vun hirer Zäit auserneen, am Spannungsfeld vun de gesellschaftlechen Normen, der Kierch an dem Feminismus.

Hiren Zeechestil ass liicht z'erkennen; en ass éischter minimalistesch an ass zwar nach un der Ligne claire orientéiert, ma den Text spillt eng gläichberechtegt wichteg Roll nieft dem Bild.

Publikatiounen

Cellulite 
 Les états d'âme de Cellulite. 1972 
 Les angoisses de Cellulite. 1974.

Les frustrés 
 Les frustrés. 1975 
 Les frustrés 2. 1977 
 Les frustrés 3. 1978 
 Les frustrés 4. 1979 
 Les frustrés 5. 1980

Agrippine 
 Agrippine. 1988 
 Agrippine prend vapeur. 1991 
 Les combats d'Agrippine. 1993 
 Agrippine et les inclus. 1995.
 Agrippine et l'ancêtre. 1998.
 Agrippine et la secte à Raymonde. 2001.
 Allergies. 2004.
 Agrippine déconfite

Aner 
 Salades de Saison. 1973 
 Les Gnangnan. 1976 
 Baratine et Molgaga. 1977 
 Le bolot occidental. 1977.
 Fernand l'orphelin. 1977.
 Le cordon infernal. 1978.
 La vie passionnée de Thérèse d'Avila. 1980 
 Les mères. 1982 
 Le destin de Monique. 1984 
 Docteur Ventouse, bobologue. 1985 
 Docteur Ventouse, bobologue 2. 1986 
 Tourista. 1989 
 Mouler, démouler. 1996.
 Moments de lassitude. 1999.

Um Spaweck 

Franséisch Comicszeechner
Zeenariste fir Comics
Gebuer 1940
Gestuerwen 2020